Essie Davis

Esther «Essie» Davis (født 19. januar 1970) er en skuespiller fra Australia. Hun er født og oppvokst i Hobart, Tasmania, og er datter av den lokalt velkjente kunstneren George Davis. 

Hun hadde sin første erfaring som skuespiller ved studentteateret Old Nick Company ved University of Tasmania sist på 1980-tallet, og har senere hatt roller i flere Hollywood-filmer. Hun har sin skuespillerutdannelse fra National Institute of Dramatic Art (NIDA) i Sydney. Hennes skuespillerkarriere startet etter rollen i den australske filmen Dad and Dave: On Our Selection (1995), hvor kjente skuespillere som Geoffrey Rush, Leo McKern og Joan Sutherland også spilte. Hennes mest berømte filmroller er i The Matrix Reloaded og The Matrix Revolutions, Richard Flanagans tasmanske film The Sound of One Hand Clapping fra 1998, og Pike med perleøredobb.

I 2003 vant hun Laurence Olivier Award for beste birolle for sin rolle i det britiske skuespillet A Streetcar Named Desire av Tennessee Williams. I 2004 hadde hun hovedrollen i Broadway-oppsetningen av Tom Stoppards Jumpers, som hun fikk en Tony-nominasjon for. I 2005 hadde hun rollen som Fru Nellie Lovett i BBCs produksjon av Sweeney Todd sammen med Ray Winstone. I filmen Hey, Hey, It's Esther Blueburger fra 2008 spiller hun Esthers kontrollerende mor. Samme år spilte hun i filmen Australia sammen med Nicole Kidman og Hugh Jackman, regissert av Baz Luhrmann. I 2008 spilte hun Maggie i Katt på hett blikktak for Melbourne Theatre Company.

Hun vendte tilbake til Tasmania for å lansere The Tasmanian Theatre Company i 2008 og for å støtte det lokal teatermiljøet og oppmuntre unge til å delta i kunstnerisk arbeid.

Filmografi 
 Australia (2008) – Catherine Carney Fletcher
 Hey, Hey, It's Esther Blueburger (2008) – Grace Blueburger
 Charlottes tryllevev (2006) – Fru Arable
 Sweeney Todd (2006) (TV) – Nellie Lovett
 The Silence (2005) – Juliet Moore 
 Isolation (2005) – Orla
 The Matrix Revolutions (2003) – Maggie
 Code 46 (2003) – Doctor
 Pike med perleøredobb (2003) – Catharina Vermeer
 Temptation (2003) (TV) – Julie
 After the Deluge (2003) (TV miniserie) – Beth
 The Matrix Reloaded (2003) – Maggie
 Enter the Matrix (2003) (videospill) – Maggie
 Young Lions
 "Mardi Gras" (2002) – Julie Morgan
 Episode #1.2 (2002) – Julie Morgan
 The Pact (2002) – Helene Davis
 Corridors of Power
 Episode #1.4 (2001) – Sophie
 Halifax f.p: The Spider and the Fly (2000) (TV) – Alison Blount
 Drapsalarm
 «Deadfall» (1998) – Judy St. John
 Kings in Grass Castles (1998) (TV miniserie)– Mary Costello
 The Sound of One Hand Clapping (1998) – Jean
 The Ripper (1997) (TV) – Evelyn Bookman
 The Two-Wheeled Time Machine (1997) – Young Alice
 Water Rats
 «Dead or Alive» (1997) – Senior Detective Nicola Bourke
 «Blood Trail» (1997) – Senior Detective Nicola Bourke
 Blackrock (1997) – Det.Gilhooley
 River Street (1996) – Wendy
 Dad and Dave: On Our Selection (1995) – Kate
 Lilian's Story (1995) – Zara
 The Custodian (1993) – Jilly

Referanser

Eksterne lenker 
 
 Artikkel om hennes Laurence Olivier Award
 Artikkel om Essie Davis
 Essie lanserer det nye Tassie Theatre Company

Australske skuespillere
Personer fra Hobart
Fødsler i 1970